Ritratt: Miguela Xuereb .td_uid_2_6173cfa11fd9c_rand.td-a-rec-img{text-align:left}.td_uid_2_6173cfa11fd9c_rand.td-a-rec-img img{margin:0 auto 0 0} Il-Kummissarju għall-Istandards fil-Ħajja Pubblika, George Hyzler, ma sab xejn ħażin f'fuljett li f'Mejju li għadda ntbagħat fid-djar kollha mill-Ministeru għall-Ekonomija. Il-fuljett ta' 16-il paġna bil-kulur kien fih informazzjoni dwar kif jistgħu jitniżżlu l-vouchers tal-Gvern. Hyzler qal li ma sab ebda bażi biex jinvestiga dan il-fuljett. Il-fuljett kien fih ritratti tal-Ministru Silvio Schembri u tal-Prim Ministru Robert Abela. L-introduzzjoni għall-fuljett, b'istruzzjonijiet dwar kif tniżżel il-vawċers, inkitbet mill-istess Ministru Schembri. Fid-deċiżjoni tiegħu, Hyzler qal li r-reklami mħallsa mill-Gvern m'għandhomx jinkludu l-ismijiet jew ir-ritratti tal-Ministri. Madankollu, huwa rrimarka li "fuljett maħruġ mill-Gvern jista' jinkludi kontenut simili, sakemm dan il-kontenut ikun rilevanti għall-fuljett". Dwar il-fuljett maħruġ mill-Ministeru ta' Schembri, Hyzler qal li "r-ritratti huma żgħar u l-introduzzjoni tipprovdi kuntest għall-bqija tal-fuljett". Għaldaqstant, Hyzler ikkonkluda li "l-fuljett huwa konformi mal-linji gwida u ma jistax jitqies li jikser il-kodiċi tal-etika". Huwa qal ukoll li l-fuljett kien ġustifikat minħabba li ffaċilita t-tniżżil tal-e-vouchers. Cassola ma jaqbilx mad-deċiżjoni Il-kandidat Indipendenti Arnold Cassola, li ressaq l-ilment, stqarr li ma jaqbilx mal-konklużjoni tal-Kummissarju għall-Istandards. Fi stqarrija, Cassola qal li hemm loopholes fil-linji gwida dwar ir-reklamar tal-Gvern. Huwa qal li dan qiegħed jippermetti lill-Ministri jkomplu jirreklamaw lilhom infushom fuq fuljetti ffinanzjati min-nies. Fl-ilment tiegħu, Cassola kien qal li hu ironiku li l-Ministru bagħat fuljett ta' 16-il paġna jħeġġeġ lill-familji Maltin ma jaħlux karti billi jniżżlu l-vouchers b'mod diġitali. Cassola kien qal li l-fuljett ma kien xejn ħlief propaganda elettorali. Cassola qal "ovjament, ma naqbilx mal-evalwazzjonijiet tal-Kummissarju. Il-politiċi qegħdin jagħmlu loopholes dwar kif jevitaw ir-rakkomandazzjonijiet tal-Kummissarju dwar il-pubbliċità personali billi jippubblikaw ir-ritratti tagħhom stess … millimetru inqas fid-daqs." Barra minn hekk, huwa qal, "li niġġustifikaw fuljett tal-kulur ta' 16-il paġna li jispjega għaliex it-tniżżil tal-vouchers se jsalva l-karti, hu redikolu". .td_uid_3_6173cfa12025d_rand.td-a-rec-img{text-align:left}.td_uid_3_6173cfa12025d_rand.td-a-rec-img img{margin:0 auto 0 0}